आईजीएमसी में टेस्ट बंद होने पर डीसी दफ्तर के बाहर प्रदर्शन
सीपीआई(एम)लोकल कमेटी शिमला ने प्रदेश के सबसे बड़े राज्य अस्पताल आईजीएमसी में टेस्ट सुविधा बंद होने के खिलाफ शिमला उपायुक्त कार्यालय के बाहर जोरदार धरना प्रदर्शन किया। इस दौरान आईजीएमसी प्रशासन से मांग उठाई गई कि अस्पताल में जल्द से जल्द टेस्ट सुविधा शुरू की जाए अन्यथा सीपीआई(एम) जनता को लामबंद करके आंदोलन शुरू करेगी।
नेताओं ने कहा कि यह अव्यवस्था जानबूझकर निजीकरण की प्रक्रिया को आगे बढ़ाने की मुहिम का एक हिस्सा है महंगी स्वास्थ्य सुविधाओं को आगे बढ़ाकर सरकारी स्वास्थ्य सुविधाओं को खत्म करने की साजिश है।
सरकारपर आम जनता विरोधी होने का आरोप
पार्टीसचिव विजेंद्र मेहरा ने प्रदेश सरकार पर आम जनता विरोधी होने का आरोप लगाया है। उन्होंने कहा कि एक प्रदेश सरकार तीन साल का कार्यकाल पूर्ण होने पर जश्न में डूबी हुई है और दूसरी ओर आम जनता परेशान है।
प्रदेश में स्वास्थ्य सुविधाएं पूरी तरह चरमरा गई हैं, जिसका ज्वलंत उदाहरण राज्य स्तरीय आईजीएमसी अस्पताल में पिछले 15 दिनों से टेस्ट सुविधा बंद होना है।
लोगों को टेस्ट करवाने के लिए निजी लैब में भटकना पड़ रहा है।
मौके पर इन्होंने दिया धरना
धरनाप्रदर्शन में माकपा नेता नगर निगम के डिप्टी मेयर टिकेंद्र पंवर, विजेंद्र मेहरा, बलबीर पराशर, साेनिया, रमाकांत मिश्रा, पवन शर्मा, पूर्णचंद, जगदीश, उत्तम, सुरेंद्र, ओमप्रकाश, दर्शन चैन सिंह आदि ने भाग लिया।
निजी लैब को दिया जा रहा बढ़ावा
उन्होंनेआरोप लगाया कि इस प्रशासनिक व्यवस्था के कारण निजी टेस्ट लैब वाले चांदी कूट रहे हैं मरीजों की भारी भरकम लूट कर रही है तथा दाे से तिगुने दामों पर टेस्ट सुविधा दे रहे हैं। उन्होंने कहा कि जब राज्य अस्पताल में ही अव्यवस्थाओं का यह आलम है तो सहज ही अंदाजा लगाया जा सकता है कि प्राथमिक, सामुदायिक जिला अस्पतालों की क्या दशा होगी। उन्होंने आरोप लगाया कि सरकार इस पर गंभीर नहीं है, इसका खामियाजा सीधे तौर पर आम जनता को उठाना पड़ रहा है।
शिमला में सोमवार काे उपायुक्त कार्यालाय के बाहर प्रदर्शन करते सीटू कार्यकर्ता।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva